Bothata bo bong bo amanang le ho etsa mponeng ka leruo, bo bonahala hantle ka Bibeleng tlalehong ea Morena Ezekiase oa Jerusalema ea boholo-holo. Ka lekhetlo le leng Ezekiase o ile a bontša bahlomphehi ba Babylona “sohle se neng se ka fumanoa matlotlong a hae.” Ho hlakile hore leruo la hae le leholo le ile la khahla baeti bana. Leha ho le joalo, e ka ʼna eaba le ile la tsosa le meharo ea bona. Ka mor’a hore ba tlohe, moprofeta oa Molimo Esaia o ile a ba sebete ho bolella Ezekiase hore ka letsatsi le leng letlotlo lohle la hae le ne le “tla isoa Babylona.” Ha ho letho le neng le tla sala. Mantsoe ao a ile a phethahala! Lilemo hamorao Bababylona ba ile ba khutla ʼme ba hapa leruo lohle la lelapa la Ezekiase.—2 Marena 20:12-17; 24:12, 13. Meriana ea setso e hlalosa mehlala e mengata ea ho sebelisoa ha lekhala lapeng. E sebelisoa ka ntle le ka hare.